b'\n_START_ARTICLE_\nAdvokatr\xc3\xa5det\n_START_PARAGRAPH_\nAdvokatr\xc3\xa5det er Advokatsamfundets bestyrelse og best\xc3\xa5r af 15 medlemmer. Formanden v\xc3\xa6lges af alle praktiserende advokater for en fire-\xc3\xa5rig periode med mulighed for at forl\xc3\xa6nge perioden med to \xc3\xa5r mere. Resten af bestyrelsen v\xc3\xa6lges i de 8 advokatkredse, som landet er delt op i._NEWLINE_Advokatsamfundet har b\xc3\xa5de forpligtelser i forhold til advokatstanden og samfundet som helhed. Advokatsamfundet ser det som sin opgave at st\xc3\xa5 vagt om retssikkerheden og deltager i den offentlige debat om retssikkerhedsm\xc3\xa6ssige sp\xc3\xb8rgsm\xc3\xa5l. I forhold til advokatstanden v\xc3\xa6rner Advokatsamfundet om advokaternes integritet og uafh\xc3\xa6ngighed. Det handler f.eks. om, at advokaternes kunder skal have fuld tillid til advokaten som en fortrolig r\xc3\xa5dgiver. Advokatsamfundet f\xc3\xb8rer tilsyn med advokaterne og sikrer, at kunderne bliver behandlet ordentligt. Desuden sikrer Advokatsamfundet advokaternes faglige kvalitet ved at st\xc3\xa5 for advokaternes grunduddannelse, eksamen og den praktiske pr\xc3\xb8ve i forbindelse med at blive advokat._NEWLINE_Formanden for Advokatr\xc3\xa5det har siden 2009 v\xc3\xa6ret advokat S\xc3\xb8ren Jenstrup.'